CELEX: 62016TA0575
Language: hu
Date: 2017-12-14 00:00:00
Title: T-575/16. sz. ügy: A Törvényszék 2017. december 14-i ítélete – Martinez De Prins és társai kontra EKSZ („Közszolgálat — Tisztviselők — Alkalmazottak — Díjazás — Az EKSZ harmadik országba beosztott személyi állománya — A tisztviselők személyzeti szabályzata X. mellékletének 10. cikke — Az életkörülmények után nyújtott támogatás éves felülvizsgálata — A Ghánában fizetett, életkörülmények után nyújtott támogatást 25 %-ról 20 %-ra csökkentő határozat — Jogellenességi kifogás”)

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/17
            
         A Törvényszék 2017. december 14-i ítélete – Martinez De Prins és társai kontra EKSZ
   (T-575/16. sz. ügy) (1)
   
   ((„Közszolgálat - Tisztviselők - Alkalmazottak - Díjazás - Az EKSZ harmadik országba beosztott személyi állománya - A tisztviselők személyzeti szabályzata X. mellékletének 10. cikke - Az életkörülmények után nyújtott támogatás éves felülvizsgálata - A Ghánában fizetett, életkörülmények után nyújtott támogatást 25 %-ról 20 %-ra csökkentő határozat - Jogellenességi kifogás”))
   (2018/C 042/24)
   Az eljárás nyelve: francia
   
      Felek
   
   
      Felperesek: David Martinez De Prins (Accra, Ghána) és további 9 tisztviselő, akiknek neve az ítélet mellékletében szerepel (képviselők: N. de Montigny és J.-N. Louis ügyvédek),
   
      Alperes: az Európai Külügyi Szolgálat (EKSZ) (képviselik: S. Marquardt, meghatalmazott, segítői: M. Troncoso Ferrer, F.-M. Hislaire és S. Moya Izquierdo ügyvédek)
   
      Az ügy tárgya
   
   Az EUMSZ 270. cikken alapuló, a felperesek 2015. március havi, valamint az azt követő illetményelszámolásaik megsemmisítése iránti kereset, amennyiben ezen illetményelszámolások tekintetében az EKSZ 2015. február 23-i, az Európai Unió Ghánába beosztott személyi állományának fizetett, életkörülmények után nyújtott támogatás 2015. január 1-jétől történő csökkentéséről szóló határozatát alkalmazták.
   
      Az ítélet rendelkező része
   
   
               1)
            
            
               A Törvényszék David Martinez De Prins és az Európai Külügyi Szolgálat (EKSZ) azon többi tisztviselője és alkalmazottja esetében, akiknek neve a mellékletben szerepel, az EKSZ által kiállított, 2015. március havi illetményelszámolásokat megsemmisíti, amennyiben azok tekintetében az EKSZ 2015. február 23-i, az Európai Unió Ghánába beosztott személyi állományának fizetett életkörülmények után nyújtott támogatás 2015. január 1-jétől történő csökkentéséről szóló határozatát alkalmazták.
            
         
               2)
            
            
               A Törvényszék a keresetet az ezt meghaladó részében elutasítja.
            
         
               3)
            
            
               A Törvényszék az EKSZ-t kötelezi a költségek viselésére.
            
         
      (1)  HL C 111., 2016.3.29. (eredetileg az Európai Unió Közszolgálati Törvényszékén F-153/15. szám alatt nyilvántartásba vett, és 2016. szeptember 1-jén az Európai Unió Törvényszékéhez áttett ügy).